open-index/open-wikipedia-markdown huggingface dataset:
Poppler

**Poppler** είναι μία ελεύθερη και ανοικτού κώδικα βιβλιοθήκη λογισμικού για την απόδοση αρχείων PDF. Η ανάπτυξή της υποστηρίζεται από το freedesktop.org και χρησιμοποιείται ευρέως σε συστήματα Linux, καθώς και στους προβολείς PDF των περιβαλλόντων εργασίας GNOME και KDE.

## Ιστορία
Το έργο ξεκίνησε από τον Kristian Høgsberg με στόχο την παροχή κοινόχρηστης βιβλιοθήκης απόδοσης PDF, τη συγκέντρωση των προσπαθειών συντήρησης και την υπέρβαση των ορίων του Xpdf, αξιοποιώντας σύγχρονες λειτουργίες των λειτουργικών συστημάτων.

Μέχρι την έκδοση 0.18 (2011), η βιβλιοθήκη Poppler είχε πλήρη υποστήριξη του προτύπου ISO 32000-1 για αρχεία PDF, και ήταν η πρώτη σημαντική ελεύθερη λύση που υποστήριξε φόρμες τύπου AcroForms και σχολιασμό (χωρίς πλήρη υποστήριξη XFA).

Το Poppler είναι παρακλάδι του Xpdf-3.0, το οποίο ανέπτυξε ο Derek Noonburg της Glyph and Cog, LLC. Το όνομα προέρχεται από το επεισόδιο "The Problem with Popplers" της σειράς *[[Futurama]]*.
## Χαρακτηριστικά
Το Poppler υποστηρίζει δύο κύρια back-end συστήματα απόδοσης: το Cairo και το Splash. Υπάρχει και τρίτο back-end βασισμένο στο σύστημα Arthur του Qt4, το οποίο όμως δεν αναπτύσσεται πλέον.

Παρέχονται bindings για τις βιβλιοθήκες Glib και Qt5, με περιορισμένη υποστήριξη των back-ends. Υπάρχει ανεπίσημο patchset για προσθήκη του Cairo backend στο Qt5, αλλά το έργο δεν σχεδιάζει την ενσωμάτωσή του.

Βασικά χαρακτηριστικά των back-ends:
* **Cairo**: Υποστηρίζει εξομάλυνση άκρων (anti-aliasing) και διαφάνεια για διανυσματικά γραφικά, χωρίς εξομάλυνση για σαρωμένα έγγραφα. Δεν εξαρτάται από το X Window System, και λειτουργεί σε Wayland, Windows και macOS.
* **Splash**: Υποστηρίζει minification filtering για bitmap εικόνες.

Υπάρχει επίσης back-end απόδοσης μόνο κειμένου, προσβάσιμο από τη γραμμή εντολών με το `pdftotext`. Είναι χρήσιμο για αναζήτηση μέσα σε PDF με εργαλεία όπως το `[[grep]]`.


```bash
pdftotext αρχείο.pdf - | grep συμβολοσειρά
```

## Παραπομπές

* Albert Astals Cid (29 Αυγούστου 2005) , παρουσίαση στο συνέδριο KDE 2005

## Εξωτερικοί σύνδεσμοι
* 
* Qt Quarterly: Poppler: Προβολή αρχείων PDF με Qt
Κατηγορία:Ελεύθερο λογισμικό προγραμματισμένο σε C++
Λαφερτέ-συρ-Αμάνς

Το **Λαφερτέ-συρ-Αμάνς** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Όντο Α΄ της Ορλεάνης

Ο **Όντο Α΄**, γαλλ.: *Odo Ι*, λατιν.: *Hodo, Uodo,* ή *Udo* (απεβ. στις 25 Μαΐου 834) από τον Οίκο των Ουλνταριχιδών , ήταν κόμης της Ορλεάνης (comes *Aurelianensium*) μετά την τελική εκθρόνιση του Μάτφριντ, μέχρι τη δική του εκθρόνιση λίγα χρόνια αργότερα.

Ήταν γιος του Άντριαν,  ο οποίος είχε επίσης στην κατοχή του την κομητεία της Ορλεάνης, και πιθανώς της Βαλδράδας, μίας των Νιμπελουνγκιδών. Το 811 ως κόμης, σύμφωνα με τα *Χρονικά της Φούλντα* (Annales Fuldenses), υπέγραψε συνθήκη ειρήνης με τους Βίκινγκς.

Σύμφωνα με τον *Βίο του Χλωδοβίκου* (Vita Hludowici), το 827 διορίστηκε για να αντικαταστήσει τον έκπτωτο Μάτφριντ στην Ορλεάνη. Ο Όντο Α΄, μαζί με τον Έριμπερτ, γιο του Γουλιέλμου της Ζελόν, συγγενή του, πιθανώς εξαδέλφου του, εξορίστηκαν τον Απρίλιο του 830 από τον Λοθάριο Α΄, και η Ορλεάνη κατασχέθηκε. Ο Μάτφριντ επανήλθε στη θέση του.

Το 834, ενώ πολεμούσε τον Μάτφριντ και τον Λάμπερτ Α΄ των Γουιδονιδών κόμη της Νάντης, οπαδό του Λοθάριου, ο Όντο Α΄ σκοτώθηκε, όπως και οι αδελφοί του Γουλιέλμος, Γκυ του Μαιν και Θεόδο ηγούμενος του Σαιν Μαρτέν του Τουρ. 

Η σύζυγος τού Όντο Α΄ ήταν η Eνγελτρούδη του Φρεζενσάκ.  Η μεγαλύτερη κόρη τους, η Ερμεντρούδη, παντρεύτηκε τον βασιλιά Κάρολο Β΄ τον Φαλακρό της Δυτικής Φραγκίας.  Άφησε έναν γιο, τον Γουλιέλμο, ο οποίος εκτελέστηκε από τον ίδιο του τον κουνιάδο το 866.

## Σημειώσεις

## Αναφορές

## Πηγές
* 
* 
* 
* 

Κατηγορία:Κόμητες της Ορλεάνης
Κατηγορία:Οίκος των Ουλνταριχιδών
Γεράρδος Α΄ του Μετς

**Γεράρδος Α΄**, γαλλ.: *Gérard <abbr>I<sup>er</sup></abbr> de Metz* (π. το 875 - 22 Ιουνίου 910) από τον Οίκο των Γεραρδιδών ήταν κόμης του Μετς. Ήταν γιος του Αδαλάρδου Β΄ (π. 850 - 2 Ιανουαρίου 890), κόμη του Μετς (γιου του Αδαλάρδου Α΄ του σενεσάλη και μίας κόρης του Μάτφρηντ κόμη του Άιφελ (π. 820 - πριν από τις 18 Σεπτεμβρίου 882).

## Βιογραφία
Προσπάθησε μάταια να κυβερνήσει τη Λοθαριγγία με τους αδελφούς του Στέφανο και Μάτφρηντ κόμη του Άιφελ).

Το 897 ο Γεράρδος Α΄ και οι αδελφοί του είχαν σύγκρουση με τον βασιλιά Ζβέντιμπολντ της Λοθαριγγίας. Πρώτα τους απέρριψε, και μετά συμφιλιώθηκαν.

Οδήγησε μία εξέγερση με τον αδελφό του Μάτφρηντ, και το 900 νίκησε και σκότωσε τον Ζβέντιμπολντ στο πεδίο τής μάχης του Σούστερεν.

Πήγε στον πόλεμο το 906, ξανά με τον Μάτφρηντ, εναντίον του κόμη Κόνραντ.

Σκοτώθηκε σε μάχη με τον στρατό της Βαυαρίας στις 22 Ιουνίου 910.

## Οικογένεια
Μετά τις 13 Αυγούστου 900 ο Γεράρδος Α΄ νυμφεύτηκε τη χήρα του Ζβέντιμπολντ. Όντα των Οθωνιδών (π.880 - πριν το 952), κόρη του Όθωνα Α΄ δούκα της Σαξονίας, και είχε:
* Βίγκφρηντ (απεβ. 9 Ιουλίου 953), ηγούμενος του αβαείου της Αγίας Ούρσουλας της Κολωνίας, μετά αρχιεπίσκοπος της Κολωνίας από το 924 έως το 953.
* Όντα (απεβ. 18 Μαΐου 963), παντρεύτηκε τον Γκόζλιν κόμη του Μπίντγκαου και του Μέτινγκαου (απεβ. 942) 
* Αγνωστή κόρη
* Γοδεφρείδος (απεβ. πριν το 949), κόμης του Γύλιχγκαου.

Ο Όντα της Σαξονίας ξαναπαντρεύτηκε, με τον Εβεράρδο των Κορραδιδών κόμη του Όμπερλαχνγκαου.

## Αναφορές

## Πηγές
* 

Κατηγορία:Οίκος των Γεραρδιδών
Λόιταρντ Β΄ του Παρισιού

Ο **Λόιταρντ Β΄** , γαλλ.: *Leuthard <abbr>II</abbr> de Paris* (π. 806 - 858 ή 869) από τον Οίκο των Γεραρδιδών ήταν ο 7ος κόμης του Παρισιού. Ήταν γιος του Μπέγκο κόμης του Παρισιού & της Τουλούζης, και δούκας της Ακουιτανίας & Σεπτιμανίας.  και της Άλπαϊς.  

## Σημειώσεις

## Αναφορές

## Πηγές
* 

Κατηγορία:Γάλλοι ευγενείς του Μεσαίωνα
Κατηγορία:Οίκος των Γεραρδιδών
Μπέγκο της Τουλούζης

Ο **Μπέγκο**, γαλλ.: *Bégon de Paris* (απεβ. στις 28 Οκτωβρίου 816) από τον Οίκο των Γεραρδιδών ήταν γιος του Γεράρδου Α΄ κόμη του Παρισιού και της Ροτρούδης.  Έγινε κόμης της Τουλούζης, δούκας της Σεπτιμανίας, δούκας της Ακουιτανίας και μάργραβος της μαρκιωνίας της Ισπανίας το 806. Διαδέχθηκε τον αδελφό του ως κόμης του Παρισιού το 813.

Το 806 ο Γουλιέλμος Ζαλόν κόμης της Τουλούζης & δούκας της Ακουιτανίας παραιτήθηκε από τη θέση του, και ο Καρλομάγνος τοποθέτησε τον Μπέγκο στη θέση του στην Τουλούζη και τη μαρκιωνία της Σεπτιμανίας. Δεν διαδέχθηκε τον πατέρα του στο Παρίσι αμέσως, αλλά αργότερα τοποθετήθηκε στην κομητεία εκεί. Δεν έζησε πολύ μετά από αυτό.

## Οικογένεια
Ο Μπέγκο νυμφεύτηκε την Αλπαΐδα,  εγγονή του Καρλομάγνου. Τα παιδιά τους ήταν:

* Λόιταρντ Β΄,  ο οποίος αργότερα έγινε κόμης του Παρισιού.
* Έμπερχαρντ. 

Μπορεί επίσης να ήταν ο πατέρας των ακόλουθων παιδιών, από μία ή περισσότερες άλλες γυναίκες. 
* Λανδράδη.
* Σουζάνα,  παντρεύτηκε τον Βούλφχαρντ κόμη του Φλαβινύ, και της οποίας γιος ήταν ο:
** Αδαλάρδος 8ος κόμης του Παρισιού.
* Eνγελτρούδη, παντρεύτηκε ίσως τον Ούνρουοχ Β΄ μάργραβο του Φρίουλι, και της οποίας γιος ήταν ο:
** Eβεράρδος δούκας του Φρίουλι.

## Παραπομπές


Κατηγορία:Οίκος των Γεραρδιδών
Κατηγορία:Κόμητες των Παρισίων
Κατηγορία:Δούκες της Ακουιτανίας
Κατηγορία:Κόμητες της Τουλούζης
Κοσμάς Ζάχος

Ο **Κοσμάς Ζάχος** (Αθήνα 1951) είναι   θεωριτικός φυσικός. Έκανε προπτυχιακές σπουδές στο Πανεπιστήμιο Πρίνστον , και έλαβε το διδακτορικό του ολοκληρώνοντας την μεταπτυχιακή του εργασία στη θεωρητική φυσική στο Τεχνολογικό Ινστιτούτο της Καλιφόρνια  το 1979 υπό την επίβλεψη του Τζον Χένρι Σβαρτς (John Henry Schwarz).

Ο Ζάχος είναι επίτιμο μέλος της ερευνητικής ομάδας θεωρητικής φυσικής στο Εθνικό Εργαστήριο Άργκον στις Ηνωμένες Πολιτείες. Ειδικεύεται στην ποσοτικοποίηση του χώρου φάσεων, δηλαδή στη μαθηματική περιγραφή των κινήσεων και ενεργειών των σωματιδίων στον μικρόκοσμο, με βάση τις αρχές της κβαντικής φυσικής.

Στις πρώτες του μελέτες, συμμετείχε στην ανάπτυξη νέων μαθηματικών εργαλείων για τη σύνδεση της γεωμετρίας με τις θεωρίες της φυσικής, όπως η λεγόμενη άλγεβρα FFZ, που σχετίζεται με την «μη-μεταθετική γεωμετρία» — μια θεωρία που περιγράφει τον χώρο όταν οι συνηθισμένοι κανόνες της γεωμετρίας δεν ισχύουν.

Η διδακτορική του εργασία έφερε στο φως μια άγνωστη μέχρι τότε βαρυτική δύναμη που φαίνεται να δρα απωθητικά, μέσα στο πλαίσιο της εκτεταμένης θεωρίας υπερβαρύτητας, μιας θεωρίας που επιχειρεί να συνδυάσει τη βαρύτητα με τις άλλες θεμελιώδεις δυνάμεις της φύσης

Έχει συγγράψει, σε συνεργασία με άλλους, επιστημονικές μελέτες για την εφαρμογή της κβαντικής μηχανικής στον χώρο φάσεων, και είναι μέλος της Αμερικανικής Φυσικής Εταιρείας και του Ινστιτούτου Φυσικής..

Είναι επίκουρος καθηγητής φυσικής στο Πανεπιστήμιο του Μαϊάμι και αδελφός του θεωρητικού επιστήμονα υπολογιστών Στάθη Ζάχου . Είναι παντρεμένος με τη βιοστατιστικολόγο Σου Λιούργκανς (Sue Leurgans) .
## Παραπομπές


Κατηγορία:Απόφοιτοι του Πανεπιστημίου Πρίνστον
Ζόντερσχαουζεν

Το **Ζόντερσχαουζεν** (γερμανικά: *Sondershausen*) είναι πόλη στη Θουριγγία, κεντρική Γερμανία, πρωτεύουσα του νομού Κιφχόουζερκραϊς. Βρίσκεται περίπου 60 χιλιόμετρα βόρεια της Ερφούρτης. Το 2024 είχε 20.910 κατοίκους. Μέχρι το 1918 ήταν πρωτεύουσα του πριγκιπάτου Σβάρτσμπουργκ-Ζόντερχαουζεν. Στην πόλη σώζεται το ανάκτορο του πριγκιπάτου το οποίο στεγάζει μουσείο ανάμεσα στα εκθέματα του οποίου περιλαμβάνουν μια χρυσή άμαξα και ένα μπρούτζινο άγαλμα γνωστό ως Πύστριχ.

## Παραπομπές


Κατηγορία:Πόλεις της Θουριγγίας
Ενγελτρούδη του Φεζενσάκ

Η **Ενγελτρούδη**, γαλλ.: *Engeltrude de Fézensac* (επίσης *Ingeltrude*, *Ingeltrude*, ή *Ingeltrudis Fidentiacus* στα σύγχρονα λατινικά· ( – 853) από τον Οίκο των Γεραρδιδών ήταν κόμισσα της Ορλεάνης μέσω του γάμου της το 825  με τον Όντο Α΄ κόμη της Ορλεάνης.  Η μεγαλύτερη κόρη τους, η Ερμεντρούδη, παντρεύτηκε τον βασιλιά Κάρολο Β΄ τον Φαλακρό της Δυτικής Φραγκίας. Απέκτησαν επίσης έναν γιο, τον Γουλιέλμο, ο οποίος εκτελέστηκε από τον ίδιο του τον κουνιάδο το 866.

Η Ενγκελτρούδη ήταν η μοναχοκόρη του Λοθάριου Α΄ κόμη του Παρισιού & του Φεζενσάκ και της Γριμόλδας (γνωστής και ως Γκριμέ της Αλσατίας). Οι αδελφοί της ήταν ο Ανταλάρδος Α΄ ο σενεσάλης και ο Γεράρδος Β΄ κόμης του Παρισιού & του Ρουσιγιόν. 

## Παραπομπές


Κατηγορία:Οίκος των Γεραρδιδών
Τόμας Φρανκ

Ο **Τόμας Φρανκ** (, , 9 Οκτωβρίου 1973 - ) είναι Δανός επαγγελματίας προπονητής ποδοσφαίρου και είναι ο επικεφαλής προπονητής της ομάδας της Τότεναμ Χότσπερ.

Μετά από 18 χρόνια στην προπονητική νεαρών παικτών, τα οποία περιλάμβαναν θητείες ως προπονητής σε αρκετές εθνικές ομάδες νέων της Δανίας, ο Φρανκ ανέλαβε ως προπονητής πρώτης ομάδας στην Μπρόντμπυ το 2013. Μετά την αποχώρησή του το 2016, μετακόμισε στην αγγλική ομάδα Μπρέντφορντ ως βοηθός προπονητή και προήχθη σε προπονητή της πρώτης ομάδας τον Οκτώβριο του 2018. Στο τέλος της σεζόν 2020–21, ο Φρανκ έγινε μόλις ο δεύτερος προπονητής στην ιστορία της Μπρέντφορντ που πέτυχε άνοδο στην κορυφαία κατηγορία του αγγλικού ποδοσφαίρου.

Κατά τις επόμενες τέσσερις σεζόν, ο Φρανκ καθοδήγησε την Μπρέντφορντ στο να καθιερωθεί στην Πρέμιερ Λιγκ, με την πραγματιστική τακτική προσέγγισή του και τη διαχείριση παικτών με περιορισμένο μεταγραφικό προϋπολογισμό να λαμβάνουν ευρεία αναγνώριση. Τον Ιούνιο του 2025, ο Φρανκ αποχώρησε από την Μπρέντφορντ μετά από επτά χρόνια στον σύλλογο για να αναλάβει την Τότεναμ Χότσπερ.

## Διακρίσεις
**Δανία Κ-17**

* Syrenka Cup: 2010

**Μπρέντφορντ**

* Φούτμπολ Λιγκ Τσάμπιονσιπ πλέι-οφ: 2021

**Ατομικές**

* Προπονητής της Χρονιάς στα Βραβεία Ποδοσφαίρου του Λονδίνου: 2020
* Προπονητής της Χρονιάς της Δανικής Ποδοσφαιρικής Ένωσης: 2020, 2022
* Προπονητής του Μήνα της Φούτμπολ Λιγκ Τσάμπιονσιπ: Ιούνιος 2020, Δεκέμβριος 2020

## Παραπομπές


## Εξωτερικοί σύνδεσμοι
* 
* 

Κατηγορία:Δανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Δανοί προπονητές ποδοσφαίρου
Κατηγορία:Προπονητές της Πρέμιερ Λιγκ
Κατηγορία:Προπονητές ποδοσφαίρου Μπρέντφορντ ΦΚ
Κατηγορία:Προπονητές ποδοσφαίρου Τότεναμ Χότσπερ
Έγκινο της Θουριγγίας

Ο **Έγκινο** γερμ.: *Egino von Thüringen* (απεβ. στις 3 Αυγούστου 908) ήταν κόμης στην Ανατολική Φραγκονία και δούκας της Θουριγγίας στα τέλη του 9ου αι. Ήταν από τον Οίκο των Ποππονιδών (Παλαιό Οίκο των Μπάμπενμπεργκ), ο νεότερος αδελφός του Ερρίκου μαργράβου των Φράγκων και του Πόππο δούκα της Θουριγγίας . Και οι τρεις μπορεί να ήταν γιοι ή εγγονοί του Πόππο κόμη του Γκράπφελντ.

Ο Έγκινο είχε διαμάχη με τον αδελφό του Πόππο στη Θουριγγία το 882 και το 883, αλλά οι λόγοι είναι άγνωστοι.  Το 882, αυτός και οι Σάξονες είχαν υποκινήσει πόλεμο με τον Πόππο και τους Θουριγγίους, και τους είχαν νικήσει.  Το 883 καταγράφηκε ως συν-δούκας των Θουριγγίων, και νίκησε άγρια τον αδελφό του, αναγκάζοντάς τον να υποχωρήσει με ένα μικρό μόνο υπόλοιπο της αρχικής μαχητικής του δύναμης. 

Ενώ ένας κατάλογος θανόντων της Φούλντα καταγράφει το τέλος του Έγκινο το 886, αναφέρεται σε διατάγματα ως ζων το 887 και το 888. Ο Έγκινο σκοτώθηκε, μαζί με τον Μπούρχαρντ δούκα της Θουριγγίας, και τον Ροδόλφο Α΄ επίσκοπο του Βύρτσμπουργκ, σε μάχη με τους Μαγυάρους. 

## Πηγές

*Reuter, Timothy. *Germany in the Early Middle Ages 800&ndash;1056*. New York: Longman, 1991.
*Reuter, Timothy (trans.) *[https://web.archive.org/web/20100226063634/http://www.medievalsources.co.uk/fulda.htm The Annals of Fulda]*. (Manchester Medieval series, Ninth-Century Histories, Volume II.) Manchester: Manchester University Press, 1992.

## Σημειώσεις

Κατηγορία:Οίκος των Μπάμπενμπεργκ
Πόππο της Θουριγγίας

Ο **Πόππο Β΄** ή **Μπόππο Β΄**, γερμ.: *Poppo von Thüringen* (απεβ. μετά το 906) ήταν δούκας της Θουριγγίας από το 880 μέχρι την εκθρόνισή του το 892. 

Ο Πόππο, ένας Ποππονίδης (Πρεσβύτερος Οίκος των Μπάμπενμπεργκ), ήταν ο νεότερος αδελφός του Ερρίκου μαργράβου των Φράγκων.  Είχαν επίσης έναν μικρότερο αδερφό που ονομαζόταν Έγκινο. Και οι τρεις μπορεί να ήταν γιοι ή εγγονοί του Πόππο Α΄ κόμη του Γκράπφελντ.

Ο Πόππο αντικατέστησε τον Ράντουλφ Β΄ στη μαρκιωνία των Σορβίων το αργότερο το 880.  Εκείνη τη χρονιά, οι Νταλεμίντσι, οι Βοημοί και οι Σόρβοι απείλησαν να εισβάλουν στη Θουριγγία, και να κάψουν τις συμμαχικές με τη Γερμανία σλαβικές περιοχές. Η επακόλουθη εκστρατεία του Πόππο εναντίον τους καταγράφεται σε τρεις διαφορετικές παραλλαγές, στις τρεις διαφορετικές χειρόγραφες παραδόσεις των *Χρονικών της Φούλντα 9Annales Fuldenses)*.  Μπορεί να ηγήθηκε ή όχι των Θουριγγίων σε αυτή την εκστρατεία, αλλά σίγουρα ήταν νικητής.

Οι λόγοι πίσω από τις μάχες του Πόππο το 882, 883 και 884 είναι άγνωστοι.  Τον προηγούμενο χρόνο, αυτός και οι Θουρίγγιοι είχαν ηττηθεί υπό τον Έγκινο σε έναν πόλεμο, που είχαν ξεκινήσει με τους Σάξονες . Το 883 πολέμησε ξανά τον αδελφό του Έγκινο, ο οποίος καταγράφηκε ως συν-δούκας των Θουριγγίων, ηττήθηκε άγρια και αναγκάστηκε να υποχωρήσει μόνο με λίγους άνδρες. 

Ο Πόππο στερήθηκε τα αξιώματά του και τους τίτλους του το 892.  Σύμφωνα με τον Ρεγκίνο του Πρυμ, ο Πόππο είχε συμβουλεύσει τον Αρν, επίσκοπο του Βίρτσμπουργκ, να αναλάβει την εκστρατεία εναντίον των Σλάβων, στην οποία σκοτώθηκε νωρίτερα εκείνο το έτος. Επειδή ο Πόππο αντικαταστάθηκε στη Θουριγγία από τον Κορράδο και ο Αρν από τον Ροδόλφο Α΄, και οι δύο των Κορραδιδών, έχει υποτεθεί ότι ο βασιλιάς Αρνούλφος απλώς προστάτευε μία οικογένεια έναντι μίας άλλης: οι Κορραδίδες και οι Μπάμπενμπεργκ άρχισαν να έρχονται σε διαμάχη λίγο αργότερα. Από την άλλη πλευρά, ο Πόπο μπορεί να τιμωρήθηκε για την άστοχη εκστρατεία τού Αρν. Αποκαταστάθηκε στα εδάφη του το 899, και έγινε κόμης του Βαυαρικού Νόρντγκαου το 903. Ήταν κόμης του Φόλκφελντ το 906. Απεβίωσε λίγο αργότερα.

## Πηγές
* Ρόιτερ, Τίμοθι . *Η Γερμανία στις αρχές του Μεσαίωνα 800 &#x2013; 1056* . Νέα Υόρκη: Longman, 1991.
* Ρόιτερ, Τίμοθι (μτφρ.) *[https://web.archive.org/web/20070312020323/http://www.medievalsources.co.uk/fulda.htm Τα Χρονικά της Φούλντα]* . (Μεσαιωνική σειρά του Μάντσεστερ, Ιστορίες του Ένατου Αιώνα, Τόμος II.) Μάντσεστερ: Manchester University Press, 1992.

Κατηγορία:Οίκος των Μπάμπενμπεργκ
Ερρίκος Α΄, αρχιεπίσκοπος του Τρηρ

Ο **Ερρίκος Α΄**, γερμ.: *Heinrich I, erzbischof von Trier* (απεβ. στις 3 Ιουλίου 964) ήταν αρχιεπίσκοπος του Τρηρ από το 956 μέχρι το τέλος του.

Ο Ερρίκος Α΄ ήταν μέλος του Οίκου των Ποππονιδών (Πρεσβύτερος Οίκος του Μπάμπενμπεργκ). Αδελφός του ήταν ο Πόππο Α΄ επίσκοπος του Βύρτσμπουργκ, και ένας άλλος πιθανός αδελφός του ήταν ο Μπέρτολντ του Σβάινφουρτ. Ο Ερρίκος εκπαιδεύτηκε κοντά στον Βόλφγκανγκ, τον μελλοντικό άγιο και επίσκοπο του Ρέγκενσμπουργκ, στο αββαείο του Ράιχεναου. Ο Ερρίκος και ο Βόλφγκανγκ εκπαιδεύτηκαν αργότερα στο καθεδρικό σχολείο του Βύρτσμπουργκ από τον Στέφανο της Νοβάρα. Το 956 ο Όθων Α΄ της Γερμανίας διόρισε τον Ερρίκο στην κενή έδρα του Τρηρ.

Στις 26 Μαΐου 961 ο Ερρίκος μαζί με τους Μπρούνο Α΄ αρχιεπίσκοπο της Κολωνίας και Γουλιέλμο αρχιεπίσκοπο του Μάιντς έστεψαν τον γιο τού Όθωνα Α΄, Όθωνα Β΄, ως βασιλιά. Ο Ερρίκος Α΄ αργότερα συνόδευσε τον Όθωνα Α΄ στις εκστρατείες του στην Ιταλία. Απεβίωσε στη Ρώμη κατά τη διάρκεια μίας επιδημίας ελονοσίας, που ξεκίνησε στον βασιλικό στρατό και προκλήθηκε από κοντινά μολυσμένα έλη.  Ο Ερρίκος Α΄ τάφηκε στην Πάρμα, αλλά τα λείψανά του μεταφέρθηκαν αργότερα στον καθεδρικό ναό του Τρηρ.

## Σημειώσεις

Κατηγορία:Αρχιεπίσκοποι της Τριρ
Αδαλβέρτος του Μπάμπενμπεργκ

Ο **Αδαλβέρτος του Μπάμπενμπεργκ**, γερμ.: *Adalbert von Babenberg* (π. 854 &#x2013; 9 Σεπτεμβρίου 906 ) ήταν μέλος των Φράγκων Ποππονιδών (Οίκος των Πρεσβύτερων του Μπάμπενμπεργκ). Ήταν γιος του Ερρίκου Α΄ μαργράβου των Φράγκων και της Ινγκελτρούδης ή της Ιουδήθ του Φρίουλι.

Ο κόμης Αδαλβέρτος ήταν ένας από τους σημαντικότερους εκπροσώπους κατά τη διάρκεια της έριδας των Μπάμπενμπεργκ, μίας διαμάχης μεταξύ των οικογενειών Μπάμπενμπεργκ και των Κορραδιδών. Η αδελφή του Χέντβιχ, ήταν παντρεμένη με τον Όθωνα Α΄ δούκα της Σαξονίας.

Στις 27 Φεβρουαρίου 906 ένας στρατός με επικεφαλής τον Άνταλμπερτ επιτέθηκε στους Κορραδίνους κοντά στο Φρίτσλαρ. Κατά τη διάρκεια της μάχης, ο Κορράδος ο Πρεσβύτερος σκοτώθηκε. Αφού ο Άνταλμπερτ υποχώρησε στο κάστρο Τέρες, πολιορκήθηκε από τον βασιλικό στρατό. Ο απεσταλμένος του βασιλιά, αρχιεπίσκοπος του Μάιντς και καγκελάριος Χάτο Α΄, του υποσχέθηκε ασφαλή διέλευση. Ωστόσο όταν ο Άνταλμπερτ έφυγε από το κάστρο, συνελήφθη αιχμάλωτος, καταδικάστηκε και αποκεφαλίστηκε. Μετά από αυτό οι Μπάμπενμπεργκ έχασαν όλα τα αξιώματα και τις περιουσίες τους στο δουκάτο της Φραγκονίας.

## Παραπομπές


## Πηγές
* , Graf Adalbert, article in the *[[Allgemeine Deutsche Biographie]]*

Κατηγορία:Οίκος των Μπάμπενμπεργκ
Προπανοϋλοφθορίδιο

Το **προπανοϋλοφθορίδιο** με ημισυντακτικό τύπο CH3CH2COF  είναι ένα ακυλαλογονίδιο. 

## Δομή

## Παραγωγή

1. Με επίδραση Hg2F2 σε άλλο αιθανοϋλοαλογονίδιο (CH3CH2COX):


\mathrm{CH_3CH_2COX + Hg_2F_2 \xrightarrow{} CH_3CH_2COF + Hg_2X_2 \downarrow }



2. Με επίδραση αιθανικού νατρίου (CH3COONa) σε βενζοϋλοφθορίδιο (PhCOF)


\mathrm{CH_3CH_2COONa + PhCOF \xrightarrow{} CH_3CH_2COF + PhCOONa}


* Το βενζοϋλοφθορίδιο παράγεται συνήθως επιτόπου («in situ»), με επίδραση διφθοριούχου καλίου (KHF2) σε βενζοϋλοχλωρίδιο (PhCOCl):


\mathrm{2PhCOCl + KHF_2 \xrightarrow{} 2PhCOF + KCl + HCl}



## Χημικές ιδιότητες και παράγωγα
### Υδρόλυση

* Με υδρόλυση μετατρέπεται σε προπανικό οξύ


\mathrm{CH_3CH_2COF + H_2O \xrightarrow{} CH_3CH_2COOH + HF}



### Αλκοόλυση

* Με επίδραση αλκοόλης (ROH) μετατρέπεται σε προπανικό αλκυλεστέρα
:


\mathrm{CH_3CH_2COF + ROH \xrightarrow{} CH_3CH_2COOR + HF}



### Αμμωνιόλυση

Με επίδραση αμμωνίας (NH3) μετατρέπεται σε προπαναμίδιο:


\mathrm{CH_3CH_2COF + 2NH_3 \xrightarrow{} CH_3CH_2CONH_2 + NH_4F}



### Αμινόλυση

1. Με επίδραση πρωτοταγών αμινών (RNH2) μετατρέπεται σε προπαναλκυλαμίδιο:


\mathrm{CH_3CH_2COF + RNH_2 \xrightarrow{} CH_3CH_2CONHR + HF}



2. Με επίδραση δευτεροταγών αμινών (RNHR΄) μετατρέπεται σε προπανοδιαλκυλαμίδιο:



\mathrm{CH_3CH_2COF + RNHR \acute{} \xrightarrow{} CH_3CH_2CON(R)R \acute{} + HF}



### Επίδραση καρβονικού άλατος

Με επίδραση προπανικού νατρίου μετατρέπεται σε ανυδρίτη προπανικού οξέος:


\mathrm{CH_3CH_2COF + CH_3COONa \xrightarrow{} (CH_3CH_2CO)_2O + NaF}



### Επίδραση αρωματικών ενώσεων

Προπανοϋλώνει αρωματικών ενώσεων κατά Friedel-Crafts. Π.χ. από βενζόλιο παράγεται προπανοϋλοβενζόλιο:


\mathrm{CH_3CH_2COF + PhH \xrightarrow{AlF_3} PhCOCH_2CH_3 + HF}



### Παραγωγή οργανομαγνησιακής ένωσης

Με επίδραση μαγνησίου, παρουσία άνυδρου διαιθυλαιθέρα (|Et2O|), παράγεται προπανοϋλομαγνησιοφθορίδιο:



\mathrm{CH_3CH_2COF + Mg \xrightarrow CH_3CH_2COMgF}



### Αναγωγή

1. Με καταλυτική υδρογόνωση παράγεται προπανάλη ή και 1-προπανόλη


\mathrm{CH_3CH_2COF + H_2 \xrightarrow[-HF]{Ni} CH_3CH_2CHO \xrightarrow[+H_2]{Ni} CH_3CH_2CH_2OH}



2. Με LiAlH4 ή NaBH4 παράγεται απευθείας 1-προπανόλη::


\mathrm{2CH_3CH_2COF + LiAlH_4 \xrightarrow{} Li[Al(CH_3CH_2CH_2O)_2F_2] \xrightarrow{+2H_2O} 2CH_3CH_2CH_2OH + Li[Al(OH)_2F_2]}



### Επίδραση διαζωμεθανίου

Με επίδραση διαζωμεθανίου παράγεται τελικά βουτανικό οξύ:


\mathrm{CH_3CH_2COF + CH_2N_2 \xrightarrow{-HF} CH_3CH_2COCHN_2 \xrightarrow[-N_2]{Ag_2O} CH_3CH_2CH=CO \xrightarrow{+H_2O} CH_3CH_2CH_2COOH}



## Πηγές

* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Δημήτριου Ν. Νικολαΐδη: Ειδικά μαθήματα Οργανικής Χημείας, Θεσσαλονίκη 1983.

## Σημειώσεις και αναφορές


Κατηγορία:Ακυλαλογονίδια
Κατηγορία:Οργανικές ενώσεις φθορίου
Αδαλάρδος του Μπάμπενμπεργκ

Ο **Αδαλάρδος του Μπάμπενμπεργκ** (απεβ. το 903) ήταν μέλος του Φραγκικού Οίκου των Ποππονιδών ( Παλαιός Οίκος των Μπάμπενμπεργκ).  Ήταν γιος του Ερρίκου Α΄ μαργράβου των Φράγκων και της Ιουδήθ του Φρίουλι.

Κατά τη διάρκεια της έριδας των Μπάμπενμπεργκ, συνελήφθη από τους ηγέτες των Κορραδιδών το 902, και εκτελέστηκε στο Ράιχσταγκ του Φόρχαϊμ το 903.

## Παραπομπές


Κατηγορία:Οίκος των Μπάμπενμπεργκ
Έξω Γιαλός Καρτεράδου Θήρας

Ο **Έξω Γιαλός** Καρτεράδου είναι παραθαλάσσιος οικισμός της Σαντορίνης στον Δήμο Θήρας.

## Γεωγραφικά στοιχεία
Ο Έξω Γιαλός βρίσκεται στα ανατολικά παράλια του νησιού σε υψόμετρο 20 μέτρα και απόσταση περίπου 4 χλμ. ανατολικά από τα Φηρά. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Καρτεράδου. Με βάση το πρόγραμμα Καλλικράτης μαζί με τον Καρτεράδο αποτελούν την ομώνυμη κοινότητα που υπάγεται στη Δημοτική Ενότητα Θήρας του Δήμου Θήρας ενώ με την απογραφή του 2021 έχει 16 κατοίκους. 

## Σημείωση
Στη Δημοτική Κοινότητα Θήρας και βορειοδυτικότερα υπάρχει ο συνώνυμος οικισμός Έξω Γιαλός. 

## Παραπομπές


Κατηγορία:Χωριά της περιφερειακής ενότητας Θήρας
Κομητεία Ανταίρ

Η **Κομητεία Ανταίρ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Ανταίρ (Άιοβα)
*Κομητεία Ανταίρ (Κεντάκι)
*Κομητεία Ανταίρ (Μιζούρι)
*Κομητεία Ανταίρ (Οκλαχόμα)
 

Κατηγορία:Ονομασίες κομητειών των Ηνωμένων Πολιτειών
Ανδρέας Σταματονικόλος

Ο **Ανδρέας** **Σταματονικολός** (28 Φεβρουαρίου 2003) είναι Έλληνας αθλητής του στίβου στο άλμα εις μήκος και άλμα τριπλούν.

## Καριέρα
Κατέκτησε το χρυσό μετάλλιο στο Πανελλήνιο Πρωτάθλημα Υπαίθριων Στίβων U20 στο μήκος. Στο Πανελλήνιο Πρωτάθλημα Στίβου του 2023 σημείωσε επίδοση 14,57 μ. για τον σύλλογο του ΓΣ Ηλιούπολης. Το 2023, ο Ανδρέας ήταν 5ος στο 9ο Γκαλά Αλμάτις. Ήταν 7ος στο 13ο Διεθνές Συνέδριο Άλματος Ανδρών στο μήκος και 5ος στο τριπλούν ανδρών. Το 2024, ο Νικόλαος και ο αδελφός του Νικόλαος αγωνίστηκαν στον 41ο Μαραθώνιο Αθήνας του 2024. Στο μήκος στην οδό Τσάτουμας του 2025 έκανε επίδοση 7,53 μ. στο μήκος. Σε άρθρο του Nova Sports αναφέρθηκε ότι «ο Ανδρέας Σταματονικολός υστερεί λίγα εκατοστά από το όριο για το Ευρωπαϊκό U23 (7,55 μ.), καθώς φέτος έχει 7,53 μ. στον κλειστό και 7,51 μ. στον ανοιχτό στίβο».

## Προσωπική ζωή
Κατάγεται από την Ηλιούπολη. Έχει έναν μεγαλύτερο αδελφό, τον Νικόλαο Σταματονικολό, ο οποίος είναι επίσης αθλητής στο μήκος.

## Παραπομπές


## Εξωτερικοί σύνδεσμοι

* 
* 

Κατηγορία:Έλληνες αθλητές του άλματος εις μήκος
Κομητεία Λουίζα (Άιοβα)

Η **Κομητεία Λουίζα** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 10.837 κατοίκους. Η έδρα της κομητείας είναι το Γουαπέλο .

## Ιστορία
Η κομητεία Λουίζα σχηματίστηκε στις 7 Δεκεμβρίου 1836, ως μέρος της επικράτειας του Ουισκόνσιν . Δύο θεωρίες έχουν προταθεί για την προέλευση του ονόματός του: η μία είναι ότι πήρε το όνομά του από τη Λουίζα Μάσεϊ, η οποία ήταν πολύ γνωστή στην περιοχή εκείνη την εποχή επειδή εκδικήθηκε τη δολοφονία του αδελφού της όταν πυροβόλησε τον υπεύθυνο· η άλλη είναι ότι πήρε το όνομά του από την κομητεία Λουίζα της Βιρτζίνια . Η κομητεία Λουίζα έγινε μέρος της επικράτειας της Αϊόβα κατά τον σχηματισμό της στις 4 Ιουλίου 1838.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 418 τετραγωνικών μιλίων (1.080 km2 ) , εκ των οποίων τα 402 τετραγωνικά μίλια (1.040 km2 ) είναι στεριά και τα 16 τετραγωνικά μίλια (41 km2 ) (3,8%) καλύπτονται από ύδατα (λίμνες, ποτάμια).Τα ανατολικά σύνορά της βρίσκονται δίπλα στον ποταμό Μισισιπή.

### Γειτονικές κομητείες

* Κομητεία Μασκάτιν (βόρεια)
* Κομητεία Ροκ Άιλαντ, Ιλινόι (βορειοανατολικά)
* Κομητεία Μέρσερ, Ιλινόι (ανατολικά)
* Κομητεία Ντε Μόιν (νότια)
* Κομητεία Χένρι (νοτιοδυτικά)
* Κομητεία Ουάσινγκτον (δυτικά)
* Κομητεία Τζόνσον (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Μασκάτιν

Η **Κομητεία Μασκάτιν** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 43.235 κατοίκους. Η έδρα της κομητείας είναι η Μασκάτιν. Τα νοτιοανατολικά σύνορα σχηματίζονται από τον ποταμό Μισισιπή. Η κομητεία Μουσκάτιν περιλαμβάνει την Μικροπολιτική Στατιστική Περιοχή Μουσκάτιν, η οποία περιλαμβάνεται στη Συνδυασμένη Στατιστική Περιοχή Ντάβενπορτ - Μολίν, Αϊόβα- Ιλινόι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 449 τετραγωνικών μιλίων (1.160 km2 ), εκ των οποίων τα 437 τετραγωνικά μίλια (1.130 km2 ) είναι στεριά και τα 12 τετραγωνικά μίλια (31 km2 ) (2,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Σίνταρ (βόρεια)
* Κομητεία Σκοτ (βορειοανατολικά)
* Κομητεία Ροκ Άιλαντ, Ιλινόι (ανατολικά)
* Κομητεία Λουίζα (νοτιοδυτικά)
* Κομητεία Τζόνσον (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Μαχάσκα

Η **Κομητεία Μαχάσκα** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 22.190 κατοίκους.  Η έδρα της κομητείας είναι η Οσκαλούσα. 

## Ιστορία
Η κομητεία Μαχάσκα σχηματίστηκε τον Φεβρουάριο του 1843. Η κομητεία είναι αυτοδιοικούμενη από τις 5 Φεβρουαρίου 1844. Ονομάστηκε έτσι από τον αρχηγό Μαχάσκα του λαού της Αϊόβα. Η κομητεία ήταν η πρώτη στην Αϊόβα που είχε σερίφη και ειρηνοδίκη. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 573 τετραγωνικών μιλίων (1.480 km2), εκ των οποίων τα 571 τετραγωνικά μίλια (1.480 km2 ) είναι στεριά και τα 2,5 τετραγωνικά μίλια (6,5 km2) (0,4%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Πάουεσικ (βόρεια)
* Κομητεία Κέοκουκ (ανατολικά)
* Κομητεία Γουαπέλο (νοτιοανατολικά)
* Κομητεία Μονρόε (νοτιοδυτικά)
* Κομητεία Μάριον (δυτικά)
* Κομητεία Τζάσπερ (βορειοδυτικά)

## Παραπομπές


Κατηγορία:Κομητείες της Άιοβα
Χιλντμπουργκχάουζεν

Το **Χιλντμπουργκχάουζεν** (γερμανικά: *Hildburghausen*) είναι πόλη στη Θουριγγία, κεντρική Γερμανία. Είναι πρωτεύουσα του νομού (κράις) Χιλντμπουργκχάουζεν. Το 2024 είχε 11.632 κατοίκους. Είναι κτισμένο στην κοιλάδα του ποταμού Βέρρα, περίπου 30 χιλιόμετρα νοτιοανατολικά του Μάινινγκεν.

Το Χιλντμπουργκχάουζεν απέκτησε δικαιώματα πόλης το 1234. Τον 13ο αιώνα ανήκε στους κόμητες του Χένεμπεργκ, από τους οποίους πέρασε στους λάντγραβους της Θουριγγίας και έπειτα στους δούκες της Σαξονίας. Το 1683 έγινε πρωτεύουσα του πριγκιπάτου Σαξ-Χιλντμπουργκχάουζεν, το οποίο το 1826 ενώθηκε με το δουκάτο Σαξ-Μάινινγκεν. Το 1779 μια πυρκαγιά κατέστρεψε το ένα τρίτο των κτιρίων της πόλης. Μέχρι το 1785 τα κτίρια είχαν ανακατασκευαστεί και σήμερα σώζονται στο ανατολικό τμήμα της πόλης. Το 1920 έγινε τμήμα του κρατιδίου της Θουριγγίας. Μέχρι το 1946 στην πόλη λειτουργούσε τεχνική σχολή.

Το πριγκιπικό ανάκτορο κτίστηκε το 1685 στο μέσο ενός μπαρόκ πάρκου. Το δημαρχείο χρονολογείται από το 1594/95 και είναι αναγεννησιακού ρυθμού.

## Παραπομπές


Κατηγορία:Πόλεις της Θουριγγίας
Κομητεία Μιλλς (Άιοβα)

Η **Κομητεία Μιλλς** () είναι κομητεία στην πολιτεία της Άιοβα των Ηνωμένων Πολιτειών. Κατά την απογραφή του 2020, είχε πληθυσμό 14.484 κατοίκους.Η έδρα της κομητείας είναι το 
Γκλένγουντ. Η κομητεία σχηματίστηκε το 1851 και πήρε το όνομά της από τον Ταγματάρχη Φρέντερικ Μιλς του Μπέρλινγκτον της Αϊόβα, ο οποίος σκοτώθηκε στη Μάχη του Τσουρουμπούσκο κατά τη διάρκεια του Μεξικανοαμερικανικού Πολέμου.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 441 τετραγωνικών μιλίων (1.140 km2) , εκ των οποίων τα 437 τετραγωνικά μίλια (1.130 km2 ) είναι στεριά και τα 3,2 τετραγωνικά μίλια (8,3 km2 ) (0,7%) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Ποταγουάταμι (βόρεια)
* Κομητεία Μοντγκόμερι (ανατολικά)
* Κομητεία Φρεμόντ (νότια)
* Κομητεία Κας, Νεμπράσκα (νοτιοδυτικά)
* Κομητεία Σάρπι, Νεμπράσκα (δυτικά)

## Παραπομπές


Κατηγορία:Κομητείες της Άιοβα
Αδαλάρδος των Παρισίων

Ο **Αδαλάρδος**, γαλλ.:*Adal(h)ard compte de Paris* ( – 10 Οκτωβρίου 890) ήταν ο 8ος κόμης του Παρισιού και παλατινός κόμης.  

Ήταν γιος του Βούλφχαρντ κόμη του Φλαβινύ και της Σουζάνας του Παρισιού, κόρης του Μπέγκο των Γεραρδιδών, κόμη του Παρισιού, της Τουλούζης, κά.  Ο αδελφός του Χίλντουιν ο Νέος ήταν ηγούμενος του Σαιν-Ντενί. Ο αδελφός του Βούλγριν Α΄ του Ανγκουλέμ έγινε κόμης του Ανγκουλέμ και του Περιγκόρ. Ο Αδαλάρδος διαδέχθηκε τον θείο του Λόιταρντ Β΄ ως κόμης του Παρισιού.

Ο Αδαλάρδος είχε τουλάχιστον δύο παιδιά:
* Βούλφχαρντ.
* Αδελαΐδα (850 – 10 Νοεμβρίου 901). Παντρεύτηκε τον Λουδοβίκο Β΄ τον Τραυλό βασιλιά των Φράγκων. 

## Παραπομπές


## Πηγές

*  
*  

Κατηγορία:Κόμητες των Παρισίων
Κοτινίνη

μικρογραφία|Η χημική δομή της κοτινίνης
Η κοτινίνη είναι ένα αλκαλοειδές που βρίσκεται στον καπνό και είναι επίσης ένας μεταβολίτης της νικοτίνης. Η λέξη «κοτινίνη» είναι αναγραμματισμός της λέξης «νικοτίνη».

## Κοτινίνη ως βιοδείκτης πρόσληψης νικοτίνης
Η κοτινίνη είναι ο κύριος μεταβολίτης της νικοτίνης, που χαρακτηρίζεται από μεγαλύτερο χρόνο ημιζωής (18-20 ώρες) και μικρότερη ημερήσια διακύμανση της συγκέντρωσής της. Σε αντίθεση με τη νικοτίνη, η απέκκριση της κοτινίνης στα ούρα είναι ανεξάρτητη από το pH και τον όγκο των ούρων. Επιπλέον, η συγκέντρωση της κοτινίνης στα ούρα είναι 4-6 φορές υψηλότερη από ό,τι στο αίμα ή στο σάλιο, καθιστώντας τα ούρα την πιο ευαίσθητη δοκιμασία για τον προσδιορισμό της κοτινίνης. 

Αυτό είναι ιδιαίτερα σημαντικό για την έκθεση σε χαμηλές δόσεις καπνού (νικοτίνη). Οι τρεις εργαστηριακοί δείκτες (νικοτίνη, κοτινίνη και 3'-υδροξυκοτινίνη) και τα συζευγμένα προϊόντα τους (γλυκουρονίδια της νικοτίνης, της κοτινίνης και της 3'-υδροξυκοτινίνης) αντιπροσωπεύουν τελικά το 85-90% της δόσης νικοτίνης και ο συνδυασμένος προσδιορισμός τους στα ούρα παρέχει μια αρκετά ακριβή εκτίμηση της ημερήσιας δόσης νικοτίνης που καταναλώνεται.

Η εξέταση των επιπέδων κοτινίνης στα ούρα έχει επίσης προγνωστική αξία. Επίπεδα κοτινίνης στα ούρα άνω των 1.000 ng/ml υποδεικνύουν υψηλό βαθμό εξάρτησης από τη νικοτίνη (ευαισθησία 71,4%, ειδικότητα 74,4%).

## Παραπομπές
Λανκ-συρ-Ρονιόν

Το **Λανκ-συρ-Ρονιόν** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Βουρχάρδος της Θουριγγίας

Ο **Βουρχάρδος**, γερμ.: *Burchard* (απεβ. στις 3 Αυγούστου 908) ήταν δούκας της Θουριγγίας (και της μαρκιωνίας των Σόρβων)  από λίγο μετά το 892 μέχρι το τέλος του. Αντικατέστησε τον Πόππο ως δούκα λίγο μετά τον διορισμό του το 892, αλλά οι λόγοι για την αποχώρηση του Πόππο από το αξίωμα είναι άγνωστοι. Ο Βουρχάρδος μπορεί να ήταν Σουηβός. 

Το 908 ηγήθηκε ενός μεγάλου στρατού σε μάχη εναντίον των Μαγυάρων. Στη Σαξονία στις 3 Αυγούστου, έδωσε μία σφοδρή μάχη στο Άιζεναχ, ηττήθηκε και απεβίωσε, μαζί με τον Ροδόλφο Α΄ επίσκοπο του Βύρτσμπουργκ, και τον κόμη Εγκίνο.  

Μετά τον Βουρχάρδο, δεν καταγράφονται άλλοι δούκες των Θουριγγίων, αλλά παρέμειναν ξεχωριστός λαός, σχηματίζοντας τελικά ένα λαντγκραβιάτο κατά τον Ύστερο Μεσαίωνα. 

Ο Βουρχάρδος άφησε δύο γιους, τον Βουρχάρδο και τον Μπάρντο, οι οποίοι εκδιώχθηκαν από τη Θουριγγία από τον Ερρίκο Α΄ τον Ορνιθοθήρα το 913.

## Παραπομπές


Κατηγορία:Γερμανοί ευγενείς
Κατάλογος προέδρων του Μπουρούντι

Ο πρόεδρος του Μπουρούντι είναι ο αρχηγός του κράτους και επικεφαλής της κυβέρνησης της Δημοκρατίας του Μπουρούντι. Ο πρόεδρος είναι επίσης αρχηγός των Ενόπλων Δυνάμεων. Το αξίωμα της προεδρίας ιδρύθηκε όταν ο Μισέλ Μικομπέρο κήρυξε τη χώρα δημοκρατία στις 28 Νοεμβρίου 1966. Το πρώτο σύνταγμα που καθόρισε τις εξουσίες και τα καθήκοντα του προέδρου ήταν το σύνταγμα του 1974, το οποίο υιοθετήθηκε το 1976. Συνταγμένο από τον Μικομπέρο, το σύνταγμα επιβεβαίωσε τη θέση του ως πρώτου προέδρου του Μπουρούντι. Οι εξουσίες του προέδρου απορρέουν από το τελευταίο σύνταγμα, που τέθηκε σε εφαρμογή το 2005, ως αποτέλεσμα των Συμφωνιών της Αρούσα του 2000 μετά τον Εμφύλιο Πόλεμο στο Μπουρούντι.

Ο ρόλος του προέδρου είναι να εκπροσωπεί την εθνική ενότητα του Μπουρούντι και να εξασφαλίζει ότι οι νόμοι και οι λειτουργίες του κράτους θεσπίζονται και εφαρμόζονται σύμφωνα με το σύνταγμα. Ο πρόεδρος έχει την εξουσία να διορίζει στρατιωτικούς διοικητές, πρέσβεις, δικαστικούς λειτουργούς και επαρχιακούς κυβερνήτες. Επίσης διορίζει όλους τους δικαστές, συμπεριλαμβανομένων αυτών του Ανωτάτου Δικαστηρίου και του Συνταγματικού Δικαστηρίου. Ο πρόεδρος έχει την ευχέρεια να οργανώνει την κυβέρνηση και να συγκαλεί το κοινοβούλιο σε έκτακτες περιστάσεις. Εκτός από την προκήρυξη νομοθεσίας, έχει την εξουσία να προτείνει ή να τροποποιεί νόμους και να ασκεί βέτο σε νομοθετήματα που έχουν εγκριθεί από το κοινοβούλιο.

Η προεδρική θητεία διαρκεί επτά χρόνια, και οι πρόεδροι μπορούν να υπηρετήσουν το πολύ δύο θητείες. Ο Πιερ Νκουρουνζίζα εξελέγη για τρίτη θητεία, καθώς το Συνταγματικό Δικαστήριο έκρινε ότι η πρώτη του θητεία, η οποία προέκυψε από έμμεση εκλογή, δεν υπολογιζόταν στον περιορισμό των δύο θητειών. Ο πρόεδρος δικαιούται σύνταξη μετά τη λήξη της τελευταίας του θητείας.

Συνολικά εννέα άτομα έχουν υπηρετήσει στο προεδρικό αξίωμα από την ανακήρυξη της δημοκρατίας στο Μπουρούντι. Μόνο ένας πρόεδρος, ο Πιερ Μπουγιογιά, υπηρέτησε σε δύο μη διαδοχικές θητείες. Η Σιλβί Κινιγκί ήταν η πρώτη και μοναδική γυναίκα που υπηρέτησε ως πρόεδρος (σε υπηρεσιακή βάση). Ο σημερινός πρόεδρος, Εβαρίστ Νταγισιμιγιέ, βρίσκεται στο αξίωμα από τις 18 Ιουνίου 2020.

## Κατάλογος προέδρων
;Πολιτικά κόμματα

;Κατάσταση

;Σύμβολα
†: Απεβίωσε εν ενεργεία

## Χρονική γραμμή

## Παραπομπές και σημειώσεις


Κατηγορία:Πρόεδροι του Μπουρούντι
Κατηγορία:Κατάλογοι
Λαϊνεφέλντε-Βόρμπις

Το **Λαϊνεφέλντε-Βόρμπις** (γερμ. *Leinefelde-Worbis*) είναι πόλη και δήμος στο Διαμέρισμα Άιχσφελντ της βορειοδυτικής Θουριγγίας, στη Γερμανία. Ο δήμος δημιουργήθηκε μόλις στις 16 Μαρτίου 2004, από τη συγχώνευση των γειτονικών μικρών πόλεων Λαϊνεφέλντε και Βόρμπις με τους δήμους Μπράιτενμπαχ (*Breitenbach*) και Βίντσινγκερόντε (*Wintzingerode*). Επιπλέον, τον Ιούλιο του 2018 ο πρώην δήμος (χωριό) Χουντεσχάγκν (*Hundeshagen*) και την 1η Ιανουαρίου 2019 το χωριό Καλμερόντε (*Kallmerode*) εντάχθηκαν επίσης στον νέο δήμο. Ο πληθυσμός του νέου δήμου στα τέλη του 2024 ήταν 19.957 κάτοικοι, ενώ οι πληθυσμοί των επιμέρους παραπάνω οντοτήτων όταν έγιναν οι συγχωνεύσεις τους ήταν οι εξής: 14.387 κάτοικοι για το Λαϊνεφέλντε, 5.541 για το Βόρμπις, 1.021 για το Μπράιτενμπαχ, 614 για το Βίντσινγκερόντε, 1.155 για το Χουντεσχάγκν και 601 κάτοικοι για το Καλμερόντε. Ο δήμος εξυπηρετείται σιδηροδρομικώς από τον κεντρικό Σταθμό του Λαϊνεφέλντε, που αποτελεί σιδηροδρομικό κόμβο. Το μέσο υψόμετρο του εδάφους του δήμου είναι 320 μέτρα πάνω από την επιφάνεια της θάλασσας.

Από το 1997 το Βόρμπις είναι γνωστό για το καταφύγιο αρκούδων *Alternativer Bärenpark Worbis*, της γερμανικής φιλοζωικής οργανώσεως *Stiftung für Bären – Wildtier und Artenschutz*. Σε μικρή απόσταση βρίσκεται και το «Συνοριακό Μουσείο του Άιχσφελντ», κοντά στα παλαιά σύνορα της Ανατολικής με τη Δυτική Γερμανία, με εκθέματα σχετικώς με τη διχοτόμηση της Γερμανίας και την ιστορία της ΛΔΓ σε 1000 τετραγωνικά μέτρα εκθεσιακού χώρου.

Αξιοσημείωτοι άνθρωποι που γεννήθηκαν στο έδαφος του σημερινού δήμου είναι, μεταξύ άλλων και οι εξής:

* Γιόχαν Καρλ Φούλροτ (1803-1877), ο φυσιοδίφης που ανεκάλυψε τον περίφημο «άνθρωπο του Νεάντερταλ» (*Homo neanderthalensis*)
* Γιοχάνες Κράουζε (γενν. 1980), βιοχημικός και παλαιογενετιστής, που ανεκάλυψε ένα άλλο είδος πρωτόγονου ανθρώπου, τους Ντενίσοβαν.

## Παραπομπές


Λαινεφελντε-Βορμπις
Ορτένσια Μπούσι

Η **Μερσέδες Ορτένσια Μπούσι Σότο** (ισπαν. *Mercedes Hortensia Bussi Soto*, 22 Ιουλίου 1914 – 18 Ιουνίου 2009) ήταν η σύζυγος του Προέδρου της Χιλής Σαλβαδόρ Αλιέντε, η οποία ήταν παντρεμένη μαζί του από το 1940 μέχρι την αυτοκτονία του κατά τη διάρκεια του Πραξικοπήματος του 1973, ούσα «πρώτη κυρία» της Χιλής από το 1970 έως το 1973. Η Μπούσι απέκτησε τρεις θυγατέρες, τις Μπεατρίς (1942-1977), Ισαβέλ (όχι τη συγγραφέα) και Κάρμεν Πας.

Γνωστή και με το χαϊδευτικό **«Τέντσα»** (*Tencha*), η Ορτένσια ήταν γόνος εύπορης οικογένειας και γεννήθηκε στη μεγάλη πόλη Ρανκάγουα. Ο πατέρας της, Σίρο Μπούσι Αγκουιλέρα, ήταν αξιωματικός του εμπορικού ναυτικού. Η Ορτένσια απεφοίτησε από το Πανεπιστήμιο της Χιλής με πτυχίο Ιστορίας-Γεωγραφίας, αλλά εργάσθηκε ως βιβλιοθηκονόμος στη στατιστική υπηρεσία της χώρας.

Η Μπούσι γνώρισε τον μελλοντικό σύζυγό της στον απόηχο του μεγάλου σεισμού του 1939, στον οποίο σκοτώθηκαν περισσότεροι από 20.000 Χιλιανοί. Συμμετείχαν στην εκστρατεία για τους άστεγους που άφησε πίσω του ο σεισμός. Ο Αλιέντε διετέλεσε αμέσως μετά Υπουργός Υγείας, στην κυβέρνηση του Πέδρο Αγίρε Σέρδα, στην αρχή της πολιτικής του σταδιοδρομίας.

Μετά το στρατιωτικό πραξικόπημα που ανέτρεψε τον σύζυγό της, η Μπούσι αυτοεξορίσθηκε στο Μεξικό και συμμετείχε στις εκστρατείες διαμαρτυρίας εναντίον του καθεστώτος Πινοσέτ. Το 1975 ήταν μέλος της κριτικής επιτροπής στο 9ο Διεθνές Φεστιβάλ Κινηματογράφου Μόσχας, ενώ το 1977 ήταν υποψήφια πρύτανης του Πανεπιστημίου της Γλασκώβης, αξίωμα για το οποίο ψηφίζουν μόνο οι φοιτητές, αλλά έχασε από τον Τζων λ. Μπελ. Η Μπούσι επέστρεψε στην πατρίδα της μετά από 17 χρόνια στην αυτοεξορία και από τότε έζησε ήσυχα τα υπόλοιπα χρόνια του βίου της. Πέθανε στο Σαντιάγο σε ηλικία 94 ετών.

## Παραπομπές


Κατηγορία:Σαλβαδόρ Αλιέντε
Κατηγορία:Σύζυγοι προέδρων ανά χώρα
Κατηγορία:Ακτιβιστές ανθρωπίνων δικαιωμάτων
Κατηγορία:Ιταλική διασπορά
Ένγκελχολμ

Το **Ένγκελχολμ** (σουηδ. *Ängelholm*) είναι πόλη και ομώνυμος δήμος στη Σκάνια της νότιας Σουηδίας, με ανεπτυγμένο τουρισμό. Ο πληθυσμός τον Μάρτιο του 2017 ήταν 42.131 κάτοικοι.

## Ιστορία
Η πόλη ιδρύθηκε το έτος 1516 με τη σημερινή ονομασία (αλλά με τη γραφή *Engelholm*) από τον βασιλιά της Δανίας Χριστιανό Β΄ της Δανίας, ο οποίος μετακίνησε τον οικισμό από την παραλιακή τοποθεσία Λούντερτουν στην ακτή, επειδή ήταν δύσκολη η υπεράσπισή της έναντι εισβολέων. Ως ιδρυτής, ο βασιλιάς όρισε προσωπικώς τα όρια της νέας πόλεως.

Το Ένγκελχολμ παρέμεινε μικρή πόλη επί αιώνες. Μετά τη Συνθήκη του Ροσκίλντε το 1658 παραχωρήθηκε, μαζί με την υπόλοιπη Σκανία, από τη Δανία στη Σουηδία. Η πόλη άρχισε να μεγαλώνει τον 19ο αιώνα εξαιτίας της εκβιομηχανίσεως. Στο Ένγκελχολμ υπήρχε μόνιμη στρατιωτική φρουρά μέχρι το 1883 και μόνιμη βάση της Σουηδικής Πολεμικής Αεροπορίας από το 1941 έως το 2009. Η βιομηχανία σπορ «υπεραυτοκινήτων» Koenigsegg έχει την έδρα της στην πόλη, στις παλαιές εγκαταστάσεις της Αεροπορίας.

Αξιοσημείωτοι άνθρωποι που γεννήθηκαν ή μεγάλωσαν στο Ένγκελχολμ είναι, μεταξύ άλλων και οι εξής (με ελληνική αλφαβητική σειρά):

* Σεμπάστιαν Άντερσον (γενν. 1991), ποδοσφαιριστής
* Κένυ Γιένσον (γενν. 1974), παίκτης του χόκεϊ επί πάγου
* Γιλ Γιόνσον (γενν. 1973), τραγουδίστρια
* Γκέστα Καρλσον (1906-19922), αθλητής της ποδηλασίας, «χάλκινος» Ολυμπιονίκης το 1928
* Φρανς Γκ. Μπένγκτσον (1894-1954), συγγραφέας
* Μαλίκ Μπεντζελούλ (1977-2014), σκηνοθέτης ντοκιμαντερ (Βραβείο «Όσκαρ» το 2012)
* Μαρία Ρουτ (γενν. 1979), παίκτρια του χόκεϊ επί πάγου

## Παραπομπές


Ενγκελχολμ
Άλτσεναου

Το **'Άλτσεναου** (γερμ. *Alzenau*) είναι πόλη στην Κάτω Φραγκονία της Βαυαρίας, στη Γερμανία. Περαιτέρω, ανήκει σήμερα στο Διαμέρισμα Ασάφενμπουργκ, ενώ μέχρι το 1972 ήταν η έδρα καταργηθέντος ομώνυμου διαμερίσματος. Στα τέλή του 2024 ο πληθυσμός του Άλτσεναου εκτιμήθηκε ότι ήταν 18.034 κάτοικοι.

## Γεωγραφία
Η πόλη βρίσκεται στα ανατολικά της Περιοχής Ρήνου-Μάιν. Με περίπου 26.000&nbsp;στρέμματα δασικών εκτάσεων και 850&nbsp;στρέμματα αμπελώνων, το Άλτσεναου αναφέρεται ως *Stadt im Grünen* (= «η πόλη στα πράσινα»). Η πλησιέστερη μεγάλη πόλη είναι η Φραγκφούρτη.

## Παραπομπές


Αλτσεναου
Λοθάριος Β΄ του Βάλμπεκ

Ο **Λοθάριος Β΄** ο Γηραιός, γερμ.: *Lothar II. der Alte, Graf von Walbeck* (απεβ. το 986) από τον Οίκο των Λοθαριδών, ήταν κόμης του Βάλμπεκ. Ήταν γιος του Λοθάριου Α΄ κόμη του Βάλμπεκ.

Ο Τήτμαρ του Μέρσενμπουργκ αναφέρει ότι ο παππούς τού Λοθάριου Β΄ συμμετείχε στην συνωμοσία για την δολοφονία του βασιλιά Όθωνα Α΄, από τον αδελφό του Ερρίκο Α΄ το Πάσχα του 941, και ως αποτέλεσμα έχασε όλη την περιουσία του. Ήταν φυλακισμένος για έναν χρόνο στο Ίμγκελχαϊμ από τον Μπέρτολντ του Σβάινφουρτ, κόμη στο Ράντεντσγκαου. Ο Λοθάριος Β΄ πλήρωσε ένα βαρύ πρόστιμο, και ίδρυσε το κανόνα στο Βάλμπεκ ως εξιλέωση. Ο Μπέρτολντ αργότερα νυμφεύτηκε την κόρη του Λοθάριου Β΄, την Αϊλίκα.

Ο Λοθάριος Β΄ νυμφεύτηκε τη Ματθίλδη του Άρνεμπουργκ, κόρη του Μπρούνο κόμη του Άρνεμουργκ, και της Φρεδερούνας, κόρης του Φόλκμαρ κόμη του Χάρτσγκαου. Ο ανιψιός τής Ματθίλδης ήταν ο Μπρούνο του Κέρφουρτ, γιος τού αδελφού της Μπρούνο κόμη του Κερμπούρτου. Ο Λόθαριος Β΄ και η Ματθίλδη είχαν τέσσερα παιδιά:
* Λοθάριος Α΄, ο οποίος έγινε μάργραβος του Νόρντμαρκ. 
* Αϊλίκα, παντρεύτηκε τον Μπέρτολντ του Σβάινφουρτ κόμη του Ράντεντσγκαου.
* Ζήγκφρηντ Α΄ ο Πρεσβύτερος, κόμης του Βάλμπεκ. Νυμφεύτηκε την Κουνιγκούντε του Στάντε, κόρη του Ερρίκου Α΄ του Φαλακρού, κόμη του Στάντε. Ήταν οι γονείς του Τήτμαρ του Μέρσεμπουργκ.
* Ντήτμαρ, ηγούμενος του αβαείου του Κόρβεϋ.

Τον Λοθάριο Β΄ διαδέχθηκε, ως κόμης του Βάλμπεκ, ο γιος του Ζήγκφρηντ, μετά το τέλος εκείνου.

## Παραπομπές


## Πηγές
* Warner, David A., Ottonian Γερμανία: Η Χρονική του Thietmar της Μέρσεμπουργκ, Μάντσεστερ Πανεπιστημιακή Τύπου, Μάντεστερ, 2001
* Χάινριχ, Λίο, *Διάλεξεις για την Ιστορία του Γερμανικού Λαού και του Ράιχ*, Ε. Αντόν, 1867
* Μεγάλος, Γουόλθε, Οι Κόπτες του Γουόλμπεκ, περιοδικό Ρεζίν, 1952
* Λέιζερ, Καρλ, Μεσαίωνας Γερμανίας και γειτονικές χώρες 900-1250, Η Τύπος Χάμπλεντον, Λονδίνο, 1982
* Μπίρι, Τζ. Μ. (επιδότης), Η Μεσαίωνας Ιστορία του Κέιμπριτζ: Τρίτος Τόμος, Γερμανία και Δυτική Αυτοκρατορία, Πρεσβεία του Πανεπιστημίου του Κέιμμπιτζ, 1922

Κατηγορία:Κόμητες της Γερμανίας
Κατηγορία:Οίκος των Λοθαριδών
Έλιο (ταινία)

Το **''Έλιο** (*πρωτότυπος [[Αγγλική γλώσσα|αγγλικός]] τίτλος: *Elio)'' είναι αμερικανική ταινία επιστημονικής φαντασίας που παράγεται από την Pixar Animation Studios για την Walt Disney Pictures, σε σκηνοθεσία του Άντριαν Μολίνα με δεύτερο σκηνοθέτη την Μαντλίν Σαραφιάν και η Ντόμι Σι, και σε σενάριο των Τζούλια Τσο, Μαρκ Χάμερ και Μάικ Τζόουνς, βασισμένο σε ιστορία των Σαραφιάν, Σι, Μολίνα και Τσο. Στην ταινία πρωταγωνιστούν οι φωνές των Γιόνας Κιμπρέαμπ, Ζόε Σαλντάνα, Ρέμι Ένττζερλι, Μπράντον Μουν, Μπραντ Γκάρετ και Τζαμεέλα Τζαμίλ. Η ταινία επικεντρώνεται στον Έλιο Σόλις (Κιμπράμπ), ένα εντεκάχρονο αγόρι που γίνεται κατά λάθος ο διαγαλαξιακός πρεσβευτής του πλανήτη Γη αφού εξωγήινοι τον έστειλαν στο Communiverse επειδή έκανε επαφή. Πρέπει να σχηματίσει νέες σχέσεις με εκκεντρικές εξωγήινες μορφές ζωής και να πλοηγηθεί σε μια κρίση διαγαλαξιακών αναλογιών.

Η ταινία έκανε πρεμιέρα στο El Capitan Theatre στο Λος Άντζελες στις 10 Ιουνίου 2025 και κυκλοφόρησε στις Ηνωμένες Πολιτείες στις 20 Ιουνίου 2025. Η ταινία έχει λάβει θετικές κριτικές από τους κριτικούς.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες παραγωγής Pixar
Κατηγορία:Ταινίες με μουσική σύνθεση Ρομπ Σάιμονσεν
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές 3D ταινίες
Κατηγορία:3D ταινίες κινουμένων σχεδίων
Κατηγορία:Ταινίες του 2025
Κατηγορία:Αμερικανικές ταινίες της δεκαετίας 2020
Μαλίκ Μπεντζελούλ

Ο **Μαλίκ Μπεντζελούλ** (σουηδ. *Malik Bendjelloul*, 14 Σεπτεμβρίου 1977 – 13 Μαΐου 2014) ήταν Σουηδός δημιουργός ντοκιμαντέρ, δημοσιογράφος και ηθοποιός. Σκηνοθέτησε την ταινία ντοκιμαντέρ *[[Ψάχνοντας τον Sugar Man]]* (2012), που κέρδισε Όσκαρ και BAFTA καλύτερου ντοκιμαντέρ.

Ο Μπεντζελούλ γεννήθηκε στην πόλη Ύσταντ της Σουηδίας, και μεγάλωσε στο Ένγκελχολμ. Πατέρας του ήταν ο αλγερινής καταγωγής ιατρός Χασέν Μπεντζελούλ και η Σουηδή μεταφράστρια και ζωγράφος Βερόνικα Σιλντ-Μπεντζελούλ. Αδελφός του Μαλίκ είναι ο Σουηδός δημοσιογράφος και τηλεπαρουσιαστής Τζοχάρ, ενώ θείοι του από την πλευρά της μητέρας του είναι οι ηθοποιοί Πέτερ και Γιόχαν Σιλντ. Ο ίδιος ο Μαλίκ σπούδασε δημοσιογραφία και παραγωγή στο Πανεπιστήμιο «Λινναίος» στο Κάλμαρ. Η πρώτη του εργασία ήταν εκείνη του ρεπόρτερ στην κρατική τηλεόραση, αλλά μετά από κάποιο καιρό την εγκατέλειψε και άρχισε να σκηνοθετεί ντοκιμαντέρ για τη ζωή γνωστών μουσικών-τραγουδιστών, όπως οι Ροντ Στιούαρτ και Μπιορκ.

Ο Μαλίκ Μπεντζελούλ αυτοκτόνησε ρίχνοντας τον εαυτό του σε ώρα αιχμής μπροστά από επερχόμενο τρένο στον Σταθμό Σόλνα Σέντρουμ του μετρό της Στοκχόλμης, σε ηλικία 36 ετών. Σύμφωνα με τον αδελφό του, έπασχε από μείζονα καταθλιπτική διαταραχή.

## Παραπομπές


Κατηγορία:Σουηδοί σκηνοθέτες κινηματογράφου
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ
Κατηγορία:Σουηδοί σεναριογράφοι
Κατηγορία:Σουηδοί ηθοποιοί κινηματογράφου
Κατηγορία:Παιδιά ηθοποιοί
Κατηγορία:Αυτόχειρες
Λοθάριος Α΄ του Βάλμπεκ

μικρογραφία|150εσ|Ο θυρεός του Βάλμπεκ με το γράμμα W (Walbek), της Σαξονίας-Άνχαλτ.

Ο **Λοθάριος Α΄**, γερμ.: *Lothar I., Graf von Walbeck* (π. 902 - 929) από τον Οίκο των Λοθαριδών, ήταν κόμης του Βάλμπεκ, άγνωστης πατρότητας. Ο Λοθάριος Α΄ ήταν ο προπάππος του Τήτμαρ του Μέρσεμπουργκ, και συχνά συγχέεται στις γενεαλογικές πηγές με τον άλλο προπάππο του Τήτμαρ με το ίδιο όνομα, ο οποίος ήταν κόμης του Στάντε.

Ο Λοθάριος Α΄ απεβίωσε μαχόμενος τους Σλάβους στη μάχη του Λέντσεν, όπως και ο Λοθάριος Β΄ κόμης του Στάντε. Ο Τήτμαρ περιγράφει τους προπάππους του (που ονομάζονται Λιούθαρ στο *Χρονικό* του), ως "διακεκριμένους ανθρώπους, τους καλύτερους πολεμιστές, με διάσημη γενεαλογία, για την τιμή και το κύρος της πατρίδας". 

Το όνομα της γυναίκας του Λοθάριου Α΄ είναι επίσης άγνωστο. Είχαν ένα παιδί:
* Λοθάριος Β΄ κόμης του Βάλμπεκ.

Μετά το τέλος του, τον Λοθάριο Α΄ διαδέχτηκε ως κόμης του Βάλμπεκ ο ομώνυμος γιος του.

## Γενεαλογία Οίκου των Λοθαριδών, κομήτων του Βάλμπεκ

## Πηγές
* Warner, David A., Ottonian Γερμανία: Η Χρονική του Thietmar της Μέρσεμπουργκ, Μάντσεστερ Πανεπιστημιακή Τύπου, Μάντεστερ, 2001
* Big, Walther, Οι Κόπτες του Walbeck, περιοδικό Resin, 1952
* Λέιζερ, Καρλ, Μεσαίωνας Γερμανίας και γειτονικές χώρες 900-1250, Η Τύπος Χάμπλεντον, Λονδίνο, 1982
* Μπίρι, Τζ. Μ. (επιδότης), Η Μεσαίωνας Ιστορία του Κέιμπριτζ: Τρίτος Τόμος, Γερμανία και Δυτική Αυτοκρατορία, Πρεσβεία του Πανεπιστημίου του Κέιμμπιτζ, 1922

## Αναφορές

Κατηγορία:Κόμητες της Γερμανίας
Κατηγορία:Οίκος των Λοθαριδών